text: 
  Men Lars var så tæt ved en triumf, som det er muligt at komme, da 
  han i 2. sæt ved 20-20 satsede alt på matchbold, men slog i nettet.
   Og så blev det 22-20 til polakken.
  
  NOGET I ÆRMET
  
  " Den bold glemmer jeg ikke lige med det samme, " fastslog Hauth 
  efter stævnet, " men ellers er jeg faktisk godt tilfreds med, at jeg
   var så nær ved mod Grubba og bagefter også tog sæt fra Appelgren 
  og viste noget at det bedste, jeg kan. "
  
  " De har noget i ærmerne og flere kraftreserver end vi har, men jeg
   er lykkelig for, at jeg kunne tage sæt fra verdens nr. 1, " faldt
   Allan Bentsen ind i samtalen.
  
  Svenskerne havde regnet med at få en ren finale, men det satte de 
  to sidste års Pondus-vinder Jean-Michel Saive en stopper for, da han 
  i semifinalen fortsatte sit flotte spil fra de indledende runder og 
  vandt over Appelgren med 21-15, 21-10.
  
  
  
  